Document ID: /fineweb-2-swissfilter-quality_10-filterrobots/filtered/02669.jsonl.gz/20

Atopinė egzema
Pažeistos odos ląstelės turi silpnesnius tarpusavio ryšius ir greičiau žūsta nei sveikos odos ląstelės – taip išsivysto uždegimas, oda parausta ir išsausėja.
Atopinė egzema tai dažna lėtinė odos liga, kuria serga tiek vaikai, tiek suaugę (sergamumas siekia 10% visų gyventojų). Sveiko žmogaus oda yra padengta apsauginiu hidrolipidiniu sluoksniu, kuris, esant atopinei egzemai, yra pažeistas, todėl sutrinka odos regeneracija, prasideda uždegimas, oda parausta, tampa sausa, odos paviršiuje susiformuoja mažos dėmelės, kurios gali pūliuoti ir galiausiai susidaro kieti šašai ir luobelės.
Sausos odos vietos dilgčioja ir niežti. Sergantysis nuolat kasosi, tačiau tai palengvina simptomus tik trumpam laikui, nes nukasytos vietos tampa skausmingos. Esant egzemai dėl varginančio odos niežėjimo gali atsirasti ir kitų problemų (sutrinka miegas ir pablogėja ligonio psichologinė būsena).
Ligos priežastys
Atopinės egzemos atsiradimui labai daug įtakos turi paveldimumas. Ekspertai teigia, kad tikimybė susirgti atopine egzema padidėja 56%, jeigu bent vienas iš tėvų turi šią ligą. Jeigu serga abu tėvai, tikimybė susirgti išauga net iki 81%.
Ligos atsiradimą gali įtakoti ir kiti veiksniai, pvz.: tam tikras maistas (riešutai, citrusiniai vaisiai, pieno produktai), gyvūnų kailis, augalų žiedadulkės, dulkės ar įvairios valymo priemonės.
Atopinės egzemos gydymas
Deja, dar neįmanoma visiškai išgydyti atopinės egzemos. Tačiau šią ligą galima kontroliuoti iki tam tikro lygio. Svarbiausia yra pašalinti alergenus iš savo aplinkos. Egzema pablogėja esant dulkėtai aplinkai, naudojant įvairias valymo ar chemines priemones, kontaktuojant su gyvūnais ar augalų žiedadulkėmis. Norint žinoti, kam esate alergiškas, būtina kreiptis į specialistą – alergologą arba dermatologą.
Egzemos pažeistas vietas būtina prižiūrėti su tinkamais riebiais, hipoalerginiais kremais, kurių sudėtyje būtų kalcio, vitaminų A ir E. Sergantieji taip pat turėtų vengti įvairių kvapių dušo prausiklių, muilų ir vietoj to naudoti specialius vonios ir dušo aliejus. Jeigu liga pasiekia ūmią stadiją ir odos paviršiuje susidaro pūliuojančios žaizdelės ar pūslelės, būtina kreiptis į dermatologą, kuris paskirs Jums gydymą įvairias tepalais, į kurių sudėtį įeina kortikosteroidų. Taip pat gali būti skiriami imunomoduliatoriai ilgesniam laikui.
Ieškote geriausio gydymo?
Atkuriamoji baltojo ichtiolo pasta.
Skirta sudirgusioms, uždegiminėms, sunkiai gyjančioms odos vietoms.